“ Ísland er ekki bara eitthvað land – það er meira eins og pláneta . Að vera héðan gefur manni einstaka tilfinningu fyrir því að tilheyra og skipta máli . Ég fékk mína fyrstu myndavél fimm ára gamall . Ljósmyndun varð snemma hluti af lífi mínu þar sem faðir minn er ljósmyndari . - CL Þakklátur fyrir að njóta náttúru þessa lands og sem virkur verndari hennar mun ég gefa 10% af tekjum mínum af bókinni til Landverndar , sem er þátttakandi í 1% for the Planet . 1 % for the Planet var stofnað árið 2002 af Yvon Chouinard , stofnanda Patatagonia , og Craig Mathews , stofnanda Blue Ribbon Flies . Þeir vildu auðvelda einstaklingum og fyrirtækjum að taka þátt í virkri umhverfisvernd , með því að leiða saman styrktaraðila og trausta framkvæmdaraðila í umhverfismálum . Landvernd eru frjáls félagasamtök sem starfa að umhverfismálum til að vernda og bæta lífsgæðin í landinu . Hlutverk Landverndar er að standa vörð um íslenska náttúru og vera virkur þátttakandi í stefnumótun , fræðslu og upplýstri ákvarðanatöku í málum er varða landnotkun , auðlindir og umhverfi .